CELEX: 31987R3618
Language: mt
Date: 1987-11-30 00:00:00
Title: Ir-Regolament tal-Kunsill (KEE) Nru 3618/87 tat-30 ta’ Novembru 1987 dwar il-konklużjoni tal-Ftehim f’forma ta’ Skambju ta’ Ittri bejn il-Komunità Ekonomika Ewropea u r-Repubblika ta’ Tuneż li jemenda l-Ftehim dwar ċerti nbejjed li joriġinaw minn Tuneż u li huma intitolati għal nominazzjoni ta’ oriġini

Avviż Legali Importanti

|

31987R3618

Official Journal L 340 , 02/12/1987 P. 0027 - 0027 Finnish special edition: Chapter 11 Volume 13 P. 0086  Swedish special edition: Chapter 11 Volume 13 P. 0086 

		Ir-Regolament tal-Kunsill (KEE) Nru 3618/87tat-30 ta’ Novembru 1987dwar il-konklużjoni tal-Ftehim f’forma ta’ Skambju ta’ Ittri bejn il-Komunità Ekonomika Ewropea u r-Repubblika ta’ Tuneż li jemenda l-Ftehim dwar ċerti nbejjed li joriġinaw minn Tuneż u li huma intitolati għal nominazzjoni ta’ oriġiniIL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea, u b’mod partikolari Artikolu 113 tiegħu,Wara li kkunsidra l-ftehim ta’ kooperazzjoni bejn il-Komunità Ekonomika Ewropea u r-Repubblika ta’ Tuneż iffirmat fil-25 ta’April 1976, u b’mod partikolari Artikolu 20(2) u (3) tiegħu,Billi, permezz tar-Regolament (KEE) Nru 2457/78 [1], il-Kunsill approva, f’isem il-Komunità, il-Ftehim f’forma ta’ Skambju ta’ Ittri bejn il-Komunità Ekonomika Ewropea u r-Repubblika ta’ Tuneż dwar ċerti nbejjed li joriġinaw minn Tuneż u intitolati għal denominazzjoni ta’ orġini; billi dak il-Ftehim ħejja lista ta’ l-inbejjed li jiddaħħlu mingħajr dazju ta’ l-importazzjoni fil-Komunità bi kwota annwali ta’ tariffa ta’ 50000 ettolitri;Billi l-inbejjed li għandhom l-isem "Coteaux d’Utique" ġew rrikonoxxuti li huma intitolati għal stat ta’ denominazzjoni reġistrata ta’ oriġini (appellation d’origine controlée) skond ir-Regolament tal-Kummissjoni (KEE) Nru 997/81 [2], kif emendat bir-Regolament (KEE) Nru 1224/83 [3],ADOTTA DAN IR-REGOLAMENT:Artikolu 1Il-Ftehim f’forma ta’ Skambju ta’ Ittri bejn il-Komunità Ekonomika Ewropea u r-Repubblika ta’ Tuneż li jemenda l-Ftehim dwar ċerti nbejjed li joriġinaw minn Tuneż u intitolati għal denominazzjoni ta’ oriġini huwa hawnhekk approvat f’isem il-Komunità.It-test ta’ dan il-Ftehim huwa mehmuż ma’ dan ir-Regolament.Artikolu 2Il-President tal-Kunsill huwa b’dan awtorizzat li jaħtar il-persuna li jkollha s-setgħa li tiffirma l-Ftehim biex b’hekk torbot il-Komunità.Artikolu 3Dan ir-Regolament jidħol fis-seħħ fit-tielet jum ta’ wara dak tal-pubblikazzjoni tiegħu fil-Ġurnal Uffiċjali tal-Komunitajiet Ewropej.Dan jibda jgħodd b’effett mill-1 ta’ Novembru 1987.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussel, it-30 ta’ Novembru 1987.Għall-KunsillIl-PresidentN. Wilhjelm[1] ĠU L 296, tal-21.10.1978, p. 1.[2] ĠU L 106, tas-16.4.1981, p. 1.[3] ĠU L 134, tal-21.5.1983, p. 1.--------------------------------------------------